Document ID: /roh_data/filtered/fineweb-2-filterrobots_roh.jsonl.gz/49151

Beinvegni tier la vischnaunca da Mustér
Actualitads
20.05.2015
In festival cun bia glieud cuntenza e legra(hh) D’Anceinza entochen la dumengia ha giu liug a Mustér il tschunavel Festival da chors d’affons e giuvenils dalla Svizra. Ver 1000 cantaduras e cantadurs han delectau in vast publicum ton cun lur producziuns el Center da sport e cultura sco era en auters loghens. Ils organisaturs tilan ina bilanza fetg positiva da quei eveniment naziunal.
12.05.2015
Ils Pumpiers Sursassiala ein semtgai pil seracass ella gallaria digl AlpTransit a Sedrun(hh) Da Sedrun anora vegn igl entir tunnel da basa dil Gottard ventilaus. Quels indrezs sco era biara autra tecnica per il menaschi futur dil tunnel sesanflan ella gallaria che ha surviu sco access per la construcziun dil tunnel. Ils Pumpiers Sursassiala han l’incarica d’intervegnir el cuolm en seracass.
29.04.2015
Scuntrada cun experts dall’energia(hh) Ils 8 da matg 2015 ha liug a Mustér il secund «Swiss Energy Podium». Quater referents orienteschan davart las tendenzas actualas sil sectur dall’energia. El center dil podi che ha liug ella Sala Peter Kaiser dalla claustra da Mustér stat la damonda davart igl avegnir dalla forza hidraulica.
27.04.2015
Da success, fastedis e speronzas(anr/hh) L’Uniun da commerci e professiun Mustér mira cun sentiments mischedai egl avegnir. La situaziun sin la fiera da lavur pretenda innovaziuns ed activitad. Buca cuntenza eis ella cun la politica da surdar lavurs dallas Pendicularas Mustér SA e cun il temps limitau ch’il Pass Lucmagn ei aviarts igl unviern.
Agenda
|Datum||Eveniment||Liug|
23.05.2015, 20:00 uras
Halla Cons
25.05.2015, 13:00 uras
Center da sport e cultura
27.05.2015, 19:30 uras
Sala Peter Kaiser, Claustra